stanford-oval/wikipedia huggingface dataset:
จังหวัดบึงกาฬ
ประวัติศาสตร์ > การจัดตั้งเป็นจังหวัด

ใน พ.ศ. 2537 นายสุเมธ พรมพันห่าว สมาชิกสภาผู้แทนราษฎรพรรคเสรีธรรม จังหวัดหนองคาย เสนอให้จัดตั้งจังหวัดบึงกาฬขึ้น โดยกำหนดจะแยกพื้นที่อำเภอบึงกาฬ อำเภอปากคาด อำเภอโซ่พิสัย อำเภอพรเจริญ อำเภอเซกา อำเภอบึงโขงหลง อำเภอศรีวิไล และอำเภอบุ่งคล้า ออกจากจังหวัดหนองคาย  รวมเป็นท้องที่ทั้งหมด 4,305 ตารางกิโลเมตร และมีประชากรประมาณ 390,000 คน อย่างไรก็ดี กระทรวงมหาดไทย แจ้งผลการพิจารณาว่า ยังไม่มีแผนที่จะยกฐานะอำเภอบึงกาฬขึ้นเป็นจังหวัด เพราะการจัดตั้งจังหวัดใหม่เป็นการเพิ่มภาระด้านงบประมาณ อีกทั้งยังเป็นการเพิ่มกำลังคนภาครัฐ ซึ่งจะขัดกับมติคณะรัฐมนตรี
โครงการร้างมาเกือบ 20 ปี กระทั่ง พ.ศ. 2553 นายเทวฤทธิ์ นิกรเทศ สมาชิกสภาผู้แทนราษฎรจังหวัดหนองคาย ได้ยื่นกระทู้สดถามนายกรัฐมนตรีเรื่องการจัดตั้งจังหวัดบึงกาฬ (ซึ่งต่อมานายเทวฤทธิ์ นิกรเทศ ได้เสนอร่างพระราชบัญญัติจังหวัดบึงกาฬเข้าสู่ที่ประชุมสภาผู้แทนราษฎร และดำรงตำแหน่งรองประธานกรรมาธิการวิสามัญพิจารณา พรบ.จังหวัดบึงกาฬ ด้วย) กระทรวงมหาดไทยจึงได้นำเรื่องการจัดตั้งจังหวัดบึงกาฬ เสนอเข้าที่ประชุมคณะรัฐมนตรีอีกครั้ง เพื่อยก "ร่างพระราชบัญญัติจัดตั้งจังหวัดบึงกาฬ พ.ศ. ..." ผลการสำรวจความเห็นของประชาชนจังหวัดหนองคายในคราวเดียวกัน ปรากฏว่า ร้อยละ 98.83 เห็นด้วยกับการจัดตั้งจังหวัดบึงกาฬ  ต่อมา วันที่ 3 สิงหาคม พ.ศ. 2553 คณะรัฐมนตรีมีมติเห็นชอบให้จัดตั้งจังหวัดบึงกาฬ โดยให้เหตุผลว่า
เป็นไปตามหลักเกณฑ์ในเรื่องอำเภอ จำนวนประชากร และลักษณะพิเศษของจังหวัด อีกทั้งยังเป็นผลดีต่อการให้บริการแก่ประชาชน,
จังหวัดหนองคายเป็นพื้นที่แนวยาวทอดตามแม่น้ำโขง จึงมีผลต่อการรักษาความมั่นคงและความสงบเรียบร้อยตามแนวชายแดน,
จังหวัดหนองบัวลำภูและจังหวัดอำนาจเจริญที่เคยตั้งขึ้นใหม่ก็มีเนื้อที่น้อยกว่าหลักเกณฑ์มติคณะรัฐมนตรีเช่นกัน,
จังหวัดที่ตั้งขึ้นใหม่ไม่ให้บริการสาธารณะซ้ำซ้อนกับองค์กรปกครองส่วนท้องถิ่น
บุคลากรจำนวน 439 อัตรา สามารถกระจายกันในส่วนราชการได้ ไม่มีผลกระทบมาก
ต่อมารัฐสภาได้มีมติเห็นชอบ "ร่างพระราชบัญญัติจัดตั้งจังหวัดบึงกาฬ พ.ศ. ..." เมื่อวันที่ 7 กุมภาพันธ์ พ.ศ. 2554 นายอภิสิทธิ์ เวชชาชีวะ นายกรัฐมนตรีในขณะนั้น จึงนำร่างพระราชบัญญัติขึ้นทูลเกล้าฯ ถวายให้พระบาทสมเด็จพระปรมินทรมหาภูมิพลอดุลยเดช ทรงลงพระปรมาภิไธย โดยทรงลงเมื่อวันที่ 11 มีนาคม พ.ศ. 2554 และประกาศเป็น "พระราชบัญญัติตั้งจังหวัดบึงกาฬ พ.ศ. 2554" ลงในราชกิจจานุเบกษา เมื่อวันที่ 22 มีนาคม พ.ศ. 2554 และบังคับใช้ในวันรุ่งขึ้น (23 มีนาคม) จึงถือว่าวันที่ 23 มีนาคม พ.ศ. 2554 เป็นวันตั้งจังหวัดบึงกาฬ เหตุผลในการประกาศใช้พระราชบัญญัติ มีว่า
"...เนื่องจากจังหวัดหนองคายเป็นจังหวัดที่มีท้องที่ติดชายแดน และมีลักษณะภูมิประเทศเป็นแนวยาว ทำให้การติดต่อระหว่างอำเภอที่ห่างไกลและจังหวัดเป็นไปด้วยความยากลำบาก และใช้ระยะเวลาในการเดินทางมากเกินควร ดังนั้น เพื่อประโยชน์ในการจัดระเบียบการปกครอง การรักษาความมั่นคง และการอำนวยความสะดวกให้แก่ประชาชนในท้องที่ สมควรแยกอำเภอบึงกาฬ อำเภอเซกา อำเภอโซ่พิสัย อำเภอบุ่งคล้า อำเภอบึงโขงหลง อำเภอปากคาด อำเภอพรเจริญ และอำเภอศรีวิไล จังหวัดหนองคาย ออกจากการปกครองของจังหวัดหนองคาย รวมตั้งขึ้นเป็นจังหวัดบึงกาฬ จึงจำเป็นต้องตราพระราชบัญญัตินี้"
นอกจากมาตรา 3 ของพระราชบัญญัติดังกล่าว ที่ให้จัดตั้งจังหวัดบึงกาฬ โดยมีองค์ประกอบเป็นอำเภอทั้งแปดข้างต้นแล้ว มาตรา 4 ยังให้เปลี่ยนชื่อ "อำเภอบึงกาฬ" เป็น "อำเภอเมืองบึงกาฬ" ด้วย
เมื่อวันที่ 22-25 มีนาคม พ.ศ. 2554 มีการจัดงานฉลองจังหวัดบึงกาฬอย่างยิ่งใหญ่ โดยมี นายชวรัตน์ ชาญวีรกูล รัฐมนตรีว่าการกระทรวงมหาดไทยในขณะนั้น เป็นประธานในพิธี
ภูมิศาสตร์ > อาณาเขต

บึงกาฬเป็นจังหวัดที่มีเขตพื้นที่ติดต่อกับประเทศลาว โดยมีแม่น้ำโขงเป็นแนวพรมแดน
ทิศเหนือ ติดต่อกับแขวงบอลิคำไซ ประเทศลาว
ทิศตะวันออก ติดต่อกับแขวงบอลิคำไซ ประเทศลาว และจังหวัดนครพนม
ทิศใต้ ติดต่อกับจังหวัดสกลนคร
ทิศตะวันตก ติดต่อกับแขวงบอลิคำไซ ประเทศลาว และจังหวัดหนองคาย
ภูมิศาสตร์ > สภาพภูมิประเทศ

จังหวัดบึงกาฬเป็นจังหวัดที่มีสภาพแวดล้อมที่สมบูรณ์ แวดล้อมไปด้วยภูเขาและน้ำตกที่สวยงาม เช่น น้ำตกเจ็ดสี, น้ำตกตากชะแนน ที่อยู่ภายในเขตรักษาพันธ์สัตว์ป่าภูวัว พื้นที่ส่วนใหญ่ในจังหวัดเป็นที่ราบลุ่ม
ภูมิศาสตร์ > สภาพอากาศ

ภูมิอากาศที่จังหวัดบึงกาฬค่อนข้างดี เพราะได้อิทธิพลจากแม่น้ำโขงทำให้อากาศไม่ร้อนมากในช่วงถดูร้อน ในฤดูหนาวอากาศดีเหมาะแก่การท่องเที่ยวและพักผ่อนโดยเฉพาะในช่วงเทศกาลสำคัญจังหวัดบึงกาฬมักจะมีนักท่องเที่ยวเข้ามาจองห้องพักต่อเนื่อง
| ข้อมูลภูมิอากาศของจังหวัดบึงกาฬ (พ> ศ. 2504-2533).เดือน | ข้อมูลภูมิอากาศของจังหวัดบึงกาฬ (พ> ศ. 2504-2533).ม.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).ก.พ. | ข้อมูลภูมิอากาศของจังหวัดบึงกาฬ (พ> ศ. 2504-2533).มี.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).เม.ย. | ข้อมูลภูมิอากาศของจังหวัดบึงกาฬ (พ> ศ. 2504-2533).พ.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).มิ.ย. | ข้อมูลภูมิอากาศของจังหวัดบึงกาฬ (พ> ศ. 2504-2533).ก.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).ส.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).ก.ย. | ข้อมูลภูมิอากาศของจังหวัดบึงกาฬ (พ> ศ. 2504-2533).ต.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).พ.ย. | ข้อมูลภูมิอากาศของจังหวัดบึงกาฬ (พ> ศ. 2504-2533).ธ.ค. | ข้อมูลภูมิอากาศของจังหวัดบึงกาฬ (พ> ศ. 2504-2533).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 29 (84) | 31 (88) | 35 (95) | 34 (93) | 33 (91) | 32 (90) | 32 (90) | 31 (88) | 31 (88) | 31 (88) | 30 (86) | 28 (82) | 31.4 (88.6) |
| อุณหภูมิต่ำสุดเฉลี่ย  °C (°F) | 16 (61) | 18 (64) | 21 (70) | 23 (73) | 24 (75) | 24 (75) | 24 (75) | 24 (75) | 24 (75) | 22 (72) | 19 (66) | 15 (59) | 21.2 (70.1) |
| หยาดน้ำฟ้า มม (นิ้ว) | 7 (0.28) | 10 (0.39) | 30 (1.18) | 89 (3.5) | 240 (9.45) | 278 (10.94) | 249 (9.8) | 336 (13.23) | 275 (10.83) | 76 (2.99) | 12 (0.47) | 3 (0.12) | 1,605 (63.19) |
[ต้องการอ้างอิง]
การปกครอง > การปกครองส่วนภูมิภาค

จังหวัดบึงกาฬแบ่งเขตการปกครองออกเป็น 8 อำเภอ, 53 ตำบล และ 615 หมู่บ้าน ซึ่งอำเภอทั้ง 8 อำเภอมีดังนี้
| เลข | ชื่ออำเภอ | จำนวนตำบล | ประชากร (พ> ศ. 2563) [ต้องการอ้างอิง] | พื้นที่ (ตร> กม.) | ความหนาแน่น (คน/ตร> กม.) |
| --- | --- | --- | --- | --- | --- |
| 1 | เมืองบึงกาฬ | 12 | 98,873 | 791.842 | 117.28 |
| 2 | พรเจริญ | 7 | 44,331 | 362.418 | 122.33 |
| 3 | โซ่พิสัย | 7 | 71,626 | 985.262 | 72.70 |
| 4 | เซกา | 9 | 86,737 | 978.429 | 88.65 |
| 5 | ปากคาด | 6 | 34,796 | 218.100 | 159.54 |
| 6 | บึงโขงหลง | 4 | 37,671 | 398.152 | 94.62 |
| 7 | ศรีวิไล | 5 | 39,995 | 327.901 | 121.97 |
| 8 | บุ่งคล้า | 3 | 14,012 | 243.642 | 57.52 |

| รวม | รวม | 53 | 422,041 | 4,305.000 | 98.04 |
การปกครอง > การปกครองส่วนภูมิภาค > รายชื่อผู้ว่าราชการจังหวัด

| รายชื่อ | วันที่ดำรงตำแหน่ง |
| --- | --- |
1. นายสมพงศ์ อรุณโรจน์ปัญญา: 23 มีนาคม 2554 – 27 พฤศจิกายน 2554
2. นายพรศักดิ์ เจียรณัย: 28 พฤศจิกายน 2554 – 8 ตุลาคม 2555
3. นายธงชัย ลืออดุลย์: 19 พฤศจิกายน 2555 – 20 มิถุนายน 2556
4. นายพงศธร สัจจชลพันธ์: 21 มิถุนายน 2556 – 30 กันยายน 2556
5. นายชโลธร ผาโคตร: 1 ตุลาคม 2556 – 30 กันยายน 2557
6. นายพงษ์ศักดิ์ ปรีชาวิทย์: 3 พฤศจิกายน 2557 – 30 กันยายน 2559
7. นายพิสุทธิ์ บุษยพรรณพงศ์: 1 ตุลาคม 2559 – 5 กรกฎาคม 2561
8. นายนิรัตน์ พงษ์สิทธิถาวร: 6 กรกฎาคม 2561 – 30 กันยายน 2562
9. นายสนิท ขาวสอาด: 1 ตุลาคม 2562 – 30 กันยายน 2565
10. นายนฤชา โฆษาศิวิไลซ์: 2 ธันวาคม 2565 – 30 กันยายน 2566
11. นายจุมพฏ วรรณฉัตรสิริ: 17 ธันวาคม 2566 – ปัจจุบัน
การปกครอง > รายชื่อนายกองค์การบริหารส่วนจังหวัด

| ลำดับ | รายชื่อ | เริ่มดำรงตำแหน่ง | สิ้นสุดการดำรงตำแหน่ง | หมายเหตุ |
| --- | --- | --- | --- | --- |
| 1 | นายนิพนธ์ คนขยัน | 10 กรกฎาคม พ.ศ. 2554 | 26 ตุลาคม พ.ศ. 2563 | นายก อบจ. จากการเลือกตั้งครั้งแรก |
| 2 (1-2) | นางแว่นฟ้า ทองศรี | 20 ธันวาคม พ.ศ. 2563 | 17 ธันวาคม พ.ศ. 2567 | ลาออกก่อนครบวาระ |
| 2 (1-2) | นางแว่นฟ้า ทองศรี | 1 กุมภาพันธ์ พ.ศ. 2568 | ปัจจุบัน |  |
การปกครอง > การปกครองส่วนท้องถิ่น

องค์การบริหารส่วนจังหวัดบึงกาฬ เป็นองค์กรที่ทำหน้าที่ในการบริหารราชการส่วนท้องถิ่นครอบคลุมพื้นที่ทั้งหมดของจังหวัดบึงกาฬ มีนายกองค์การบริหารส่วนจังหวัดมาจากการเลือกตั้งโดยตรง และมีสภาองค์การบริหารส่วนจังหวัด ซึ่งประกอบด้วยสมาชิกทั้งหมด 24 คน
ภายในพื้นที่ของจังหวัดบึงกาฬแบ่งออกเป็นเขตองค์กรปกครองส่วนท้องถิ่นระดับล่างหรือระดับพื้นฐานจำนวนทั้งหมด 57 แห่ง ได้แก่ เทศบาลเมือง 1 แห่ง, เทศบาลตำบล 17 แห่ง และองค์การบริหารส่วนตำบล 39 แห่ง รายชื่อเทศบาลทั้งหมดในจังหวัดบึงกาฬมีดังนี้
อำเภอเมืองบึงกาฬ
เทศบาลเมืองบึงกาฬ
เทศบาลตำบลโคกก่อง
เทศบาลตำบลไคสี
เทศบาลตำบลโนนสว่าง
เทศบาลตำบลหนองเลิง
เทศบาลตำบลหอคำ
อำเภอเซกา
เทศบาลตำบลซาง
เทศบาลตำบลท่าสะอาด
เทศบาลตำบลป่งไฮ
เทศบาลตำบลศรีพนา
อำเภอโซ่พิสัย
เทศบาลตำบลโซ่พิสัย
อำเภอบึงโขงหลง
เทศบาลตำบลบึงโขงหลง
เทศบาลตำบลบึงงาม
อำเภอปากคาด
เทศบาลตำบลปากคาด
อำเภอพรเจริญ
เทศบาลตำบลดอนหญ้านาง
เทศบาลตำบลพรเจริญ
เทศบาลตำบลศรีสำราญ
อำเภอศรีวิไล
เทศบาลตำบลศรีวิไล
การศึกษา > สถานศึกษาระดับขั้นพื้นฐาน

ดูเพิ่มเติมได้ที่ รายชื่อโรงเรียนในจังหวัดบึงกาฬ
จังหวัดบึงกาฬ มีสถาบันการศึกษาหลายแห่ง โดยแบ่งเป็นระดับประถมศึกษา 1 เขต และมัธยมศึกษา 1 เขต (ไม่รวมสังกัด อปท.)
การศึกษา > สถานศึกษาระดับขั้นพื้นฐาน > การแบ่งเขตพื้นที่มัธยมศึกษา

สังกัดสำนักงานเขตพื้นที่การศึกษามัธยมศึกษาบึงกาฬ - ครอบคลุมโรงเรียนมัธยมศึกษาในจังหวัด  25 แห่ง
การศึกษา > สถานศึกษาระดับขั้นพื้นฐาน > การแบ่งเขตพื้นที่ประถมศึกษา

แบ่งเป็นระดับประถมศึกษา 1 เขต
สังกัดสำนักงานเขตพื้นที่การศึกษาประถมศึกษาบึงกาฬ
การศึกษา > สถานศึกษาระดับอาชีวศึกษา > อาชีวศึกษารัฐ

วิทยาลัยเทคนิคบึงกาฬ
วิทยาลัยเทคนิคเซกา
การศึกษา > สถานศึกษาระดับอาชีวศึกษา > อาชีวศึกษาเอกชน

วิทยาลัยเทคโนโลยีบริหารธุรกิจรักไทยบึงกาฬ
วิทยาลัยเทคโนโลยีเอ็น – เทคอินเตอร์เนชั่นแนล
วิทยาลัยอาชีวศึกษาพรเจริญ
วิทยาลัยเทคโนโลยีเอ็น-เทค บริหารธุรกิจปากคาด
วิทยาลัยเทคโนโลยีโซ่พิสัย
การศึกษา > สถานศึกษาระดับอุดมศึกษา > สถาบันอุดมศึกษาของรัฐ

มหาวิทยาลัยราชภัฏอุดรธานี ศูนย์การศึกษาบึงกาฬ
การศึกษา > สถานศึกษาระดับอุดมศึกษา > สถาบันอุดมศึกษาในกำกับสำนักงานคณะกรรมการการอาชีวศึกษา

สถาบันการอาชีวศึกษาภาคตะวันออกเฉียงเหนือ ๑ (เทคนิคบึงกาฬ)
การศึกษา > สถานศึกษาระดับอุดมศึกษา > สถาบันอุดมศึกษาเอกชน

มหาวิทยาลัยเวสเทิร์น ศูนย์บริการการศึกษาบึงกาฬ
มหาวิทยาลัยปทุมธานี ห้องเรียนจังหวัดบึงกาฬ
การสาธารณสุข

ด้านการสาธารณสุขจังหวัดบึงกาฬ ประกอบด้วย
| --- | --- |
 โรงพยาบาลรัฐบาล 8 แห่ง โรงพยาบาลบึงกาฬ โรงพยาบาลทั่วไป ขนาด S  โรงพยาบาลพรเจริญ  โรงพยาบาลโซ่พิสัย  โรงพยาบาลเซกา โรงพยาบาลแม่ข่าย ขนาด M2  โรงพยาบาลปากคาด  โรงพยาบาลบึงโขงหลง  โรงพยาบาลศรีวิไล  โรงพยาบาลบุ่งคล้า:  สำนักงานสาธารณสุขจังหวัด 1 แห่ง สำนักงานสาธารณสุขจังหวัดบึงกาฬ สำนักงานสาธารณสุขอำเภอ 8 แห่ง สำนักงานสาธารณสุขอำเภอเมืองบึงกาฬ  สำนักงานสาธารณสุขอำเภอพรเจริญ  สำนักงานสาธารณสุขอำเภอโซ่พิสัย  สำนักงานสาธารณสุขอำเภอปากคาด  สำนักงานสาธารณสุขอำเภอบึงโขงหลง  สำนักงานสาธารณสุขอำเภอศรีวิไล  สำนักงานสาธารณสุขอำเภอบุ่งคล้า
การคมนาคม > ระยะทางจากตัวจังหวัดไปอำเภอต่างๆ

อำเภอศรีวิไล 27 กิโลเมตร
อำเภอบุ่งคล้า 40 กิโลเมตร
อำเภอพรเจริญ 45 กิโลเมตร
อำเภอปากคาด 47 กิโลเมตร
อำเภอโซ่พิสัย 64 กิโลเมตร
อำเภอเซกา 71 กิโลเมตร
อำเภอบึงโขงหลง 73 กิโลเมตร
การท่องเที่ยว > แหล่งท่องเที่ยวศิลปวัฒนธรรมประเพณีและกิจกรรม

ประเพณีวัฒนธรรมของจังหวัดบึงกาฬได้รับการสืบทอดมาอย่างรุ่นต่อรุ่นอย่างไม่ขาดหาย เพราะได้รับการสนับสนุนจากประชาชนอย่างดี เทศกาลต่าง ๆ ของจังหวัดบึงกาฬ เช่น เทศกาลบุญบั้งไฟ, เทศกาลสงกรานต์, ประเพณีแข่งขันเรือยาว, วันยางพาราบึงกาฬ, หนาวดีดี ที่บึงกาฬ
การท่องเที่ยว > น้ำตกที่มีชื่อเสียงแต่ละอำเภอ

อำเภอบึงโขงหลง น้ำตกกินรี, น้ำตกตาดวิมานทิพย์, น้ำตกลานดอกเงิน
อำเภอเซกา น้ำตกเจ็ดสี (น้ำตกสะอาม),น้ำตกชะแนน, น้ำตกถ้ำพระ, น้ำตกหินสะเลิศ
อำเภอบุ่งคล้า น้ำตกถ้ำฝุ่น
การท่องเที่ยว > อุทยานแห่งชาติ/วนอุทยาน

อุทยานแห่งชาติภูลังกา (นครพนม-บึงกาฬ) ที่ทำการอุทยานฯ ตั้งอยู่ที่ตำบลไผ่ล้อม อำเภอบ้านแพง จังหวัดนครพนม สถานที่ท่องเที่ยวของอุทยานฯ ในเขตจังหวัดบึงกาฬ ได้แก่ น้ำตกกินรี น้ำตกตาดวิมานทิพย์ อำเภอบึงโขงหลง
เขตรักษาพันธุ์สัตว์ป่าภูวัว ที่ทำการเขตรักษาพันธุ์สัตว์ป่าฯ ตั้งอยู่ที่อำเภอบุ่งคล้า
เขตห้ามล่าสัตว์ป่าบึงโขงหลง ที่ทำการเขตห้ามล่าสัตว์ป่าฯ ตั้งอยู่ที่ตำบลบ้านต้อง อำเภอเซกา
วนอุทยานภูสิงห์ (หินสามวาฬ) ที่ทำการวนอุทยานฯ ตั้งอยู่ที่ตำบลโคกก่อง อำเภอเมืองบึงกาฬ
ชาวบึงกาฬที่มีชื่อเสียง > พระเถระ

หลวงปู่ทองพูล สิริกาโม วัดป่าภูกระแต (วัดสามัคคีอุปถัมภ์) อำเภอเมืองบึงกาฬ
หลวงปู่ทองคำ กาญจนวัณโณ วัดถ้ำบูชา อำเภอเซกา
หลวงปู่เสถียร คุณวโร วัดถ้ำพระภูวัว อำเภอเซกา
หลวงปู่ทุย ฉันทกโร วัดป่าดานวิเวก อำเภอโซ่พิสัย
หลวงตาแยง สุขกาโม วัดเจติยาคีรีวิหาร (ภูทอก) อำเภอศรีวิไล
หลวงปู่สมภาร ปัญญาวโร วัดป่าวิเวกพัฒนาราม อำเภอพรเจริญ
หลวงปู่อุดม ญาณรโต วัดป่าสถิตย์ธรรมาราม อำเภอพรเจริญ
หลวงปู่จวน กุลเชฏโฐ  วัดเจติยาคีรีวิหาร (ภูทอก) อำเภอศรีวิไล
หลวงปู่อ่อนสา ปัญฺญาณวโร (พระครูสิริวรยุต) วัดศรีบุญเรือง อำเภอปากคาด
หลวงตาสมพร ธมฺมธีโร (พระครูภาวนาธรรมวิสุทธิ์) วัดสุทธิวนาราม อำเภอปากคาด
ชาวบึงกาฬที่มีชื่อเสียง > นักแสดง

หัสวีร์ ภัคพงษ์ไพศาล
อมรรัตน์ กิตติกาวสุวรรณ (แพรว) นักแสดงละครชุด ฮอร์โมนส์ วัยว้าวุ่น ฤดูกาลที่ 1 และเจ้าของธุรกิจเครื่องประดับเวลเมล
รชตะ หัมพานนท์
ชาวบึงกาฬที่มีชื่อเสียง > นักร้อง

อาม ชุติมา นักร้อง นักแต่งเพลง
เต้ย อธิบดินทร์ นักร้อง นักแต่งเพลง
ชลที ศรีแก้ว (หลี่ถัง) ผู้ได้รางวัลรองชนะเลิศอันดับที่ 1 จากรายการไมค์ทองคำ ซีซั่น 1
วิวัฒน์ ถีรัตถา (หมอยา) ผู้ได้รางวัลชนะเลิศอันดับ 1 จากรายการลูกทุ่งสิบทิศ (อาชีพหมอ) ช่องเวิร์คพอยท์ 23
สีเผือก คนด่านเกวียน นักร้องวงดนตรีเพื่อชีวิต
ภู ศรีวิไล
ชาวบึงกาฬที่มีชื่อเสียง > นางงาม

มิณทร์ลดา สร่างโศก (กิ๊ฟท์) รองอันดับ 1 มิสไทยแลนด์เวิลด์ 2558
รวิสรา สวยสมเรียม (พลอยทราย) ผู้ได้ตำแหน่งมิสแกรนด์ไรส์ซิ่งสตาร์ มิสแกรนด์ไทยแลนด์ 2016
ชาวบึงกาฬที่มีชื่อเสียง > นักการเมือง

ทรงศักดิ์ ทองศรี
เชิดพงศ์ ราชป้องขันธ์ สมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย
ภัทรพร ราชป้องขันธ์ (ก้อย) อดีตสมาชิกสภาผู้แทนราษฎรจังหวัดบึงกาฬ สังกัดพรรคเพื่อไทย (เสียชีวิตแล้ว)
ดูเพิ่ม

รายชื่อห้างสรรพสินค้าในจังหวัดบึงกาฬ
รายชื่อโรงเรียนในจังหวัดบึงกาฬ
เยฺว่ อี้

เยฺว่ อี้
เยฺว่ อี้ (งักเย)（จีน: 乐毅; พินอิน: yuè yì) ชาวแคว้นจงซาน (中山)
ปี 296 ก่อนคริสตกาล แคว้นจงซานถูกแคว้นจ้าวทำลายจนสิ้นชาติ เยฺว่ อี้จึงต้องหลบหนีไปทางเหนือเวลานั้น เอี้ยนเจาหว่าง (燕昭王) ที่กำลังฟื้นแคว้นเอี้ยนที่ถูกแคว้นฉีทำลายขึ้นมาใหม่ ได้ประกาศหาคนมาช่วยบริหารบ้านเมือง มีผู้คนหลั่งไหลไปขอเข้าร่วมอย่างไม่ขาดสาย เยฺว่ อี้ก็เป็นหนึ่งในคนเหล่านั้น
ปี 286 ก่อนคริสกาล
แคว้นฉี ฉวยโอกาสที่แคว้นอื่นกำลังหารือวางแผนจะยกทัพไปตีแคว้นฉิน ได้ยกทัพใหญ่ไปโจมตีแคว้นซ่ง ทำลายแคว้นซ่งจนสิ้นชาติ
เหตุการณ์ในครั้งนี้ทำให้แคว้นต่างๆ หวาดกลัวกันมาก แคว้นฉินจึงใช้โอกาสนี้กล่าวยุยงให้ทุกแคว้นร่วมมือกันโจมตีแคว้นฉีเอี้ยนเจาหว่าง ทราบข่าวจึงแต่งตั้ง เยฺว่ อี้ ให้เป็นแม่ทัพใหญ่นำทหารไปโจมตีแคว้นฉี หมายจะล้างแค้นที่แคว้นเอี้ยนเคยถูกทำให้สิ้นชาติ
ปี 284 ก่อนคริสตกาล พันธมิตรหกแคว้นได้รวมกำลังกันยกทัพบุกโจมตีแคว้นฉี ทำให้แคว้นฉีถูกโจมตีจนแตกพ่าย เสียเมือง เสียผู้คนไปมากมาย
ภายหลัง ห้าแคว้นใหญ่คิดว่าสั่งสอนแค่ก็น่าจะพอแล้วจึงคิดจะยกทัพกลับ แต่เอี้ยนเจาหว่างไม่เห็นด้วย จึงสั่งให้เยฺว่ อี้บุกโจมตีต่อไป 
ภายใต้การนำทัพของเยฺว่ อี้ เพียงไม่นานทัพเอี้ยนก็ตี เมืองหลินจือ (临淄) เมืองหลวงของแคว้นฉีแตก ฉีหมิ่นหว่าง (齐湣王) กษัตริย์แคว้นฉีถูกแม่ทัพแคว้นฉู่สังหารตายในระหว่างหลบหนี
ผลงานในครั้งนี้ทำให้ เยฺว่ อี้ ได้รับการแต่งตั้งให้เป็น ฉางกว๋อจวิน (昌国君) ปกครองดินแดนที่ยึดได้เยฺว่ อี้อยู่ที่แคว้นฉี 5 ปี ยึดดินแดนได้มากกว่า 70 หัวเมือง แคว้นฉีแทบจะสิ้นชาติเหลือเมืองในการปกครองแค่สองเมืองเท่านั้น
ปี 279 ก่อนคริสตกาล เอี้ยนเจาหว่างสิ้นชีพ เอี้ยนฮุ่ยหว่าง (燕惠王) ขึ้นเป็นกษัตริย์แคว้นเอี้ยนเถียนตาน (田单) แม่ทัพและเชื้อพระวงศ์ชาวแคว้นฉี ฉวยโอกาสที่แคว้นเอี้ยนเพิ่งเปลี่ยนผู้ปกครอง ได้ส่งคนไปยุยงให้ เอี้ยนฮุ่ยหว่าง หวาดระแวงในตัว เยฺว่ อี้
เอี้ยนฮุ่ยหว่างไม่พอใจเยฺว่ อี้อยู่ก่อนแล้ว จึงหลงกลของเถียนตาน สั่งให้ถอดถอนตำแหน่งแม่ทัพใหญ่ของเยฺว่ อี้ ทำให้เยฺว่ อี้ต้องหลบหนีไปหลบภัยอยู่ที่แคว้นจ้าว
แหล่งอ้างอิง

↑  https://baike.baidu.com/item/%E4%B9%90%E6%AF%85
คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี

| --- | --- |
Faculty of Science   King Mongkut's University of Technology Thonburi
ชื่อย่อ: FSci
สถาปนา: พ.ศ. 2517   คณะครุศาสตร์อุตสาหกรรมและวิทยาศาสตร์   พ.ศ. 2533   คณะวิทยาศาสตร์
ที่อยู่: 126 ถ.ประชาอุทิศ แขวงบางมด เขตทุ่งครุ กรุงเทพมหานคร
สี: สีเหลือง
เว็บไซต์: http://science.kmutt.ac.th
คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี เป็นหน่วยงานระดับคณะ ในสังกัด มหาวิทยาลัยเทคโนโลยีพระจอมเกล้าธนบุรี เริ่มเปิดทำการเรียนการสอนเมื่อปี พ.ศ. 2519 ซึ่งเป็นช่วงที่ประเทศกำลังรีบเร่งพัฒนาด้านธุรกิจอุตสาหกรรม และมีความจำเป็นต้องใช้นักวิทยาศาสตร์ที่มีความรู้ ความสามารถ มีทักษะในทางปฏิบัติ รวมทั้งมีความรอบรู้ทางด้านวิชาพื้นฐานวิศวกรรมศาสตร์ พร้อมที่จะทำงานควบคู่กับวิศวกรอย่างมีประสิทธิภาพ โดยในขณะนั้นใช้ชื่อว่า คณะครุศาสตร์อุตสาหกรรมและวิทยาศาสตร์
ประวัติ

คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี
พ.ศ. 2506 จัดตั้งเป็น แผนกคณิตศาสตร์และวิทยาศาสตร์ คณะวิชาสามัญ วิทยาลัยเทคนิคธนบุรี มีหน้าที่บริการการสอนวิชาพื้นฐานวิทย์ - คณิต
พ.ศ. 2513 ยกระดับเป็น ภาควิชาวิทยาศาสตร์และคณิตศาสตร์ วิทยาลัยเทคนิคธนบุรี
พ.ศ. 2517 ย้ายไปเป็น ภาควิชาวิทยาศาสตร์และคณิตศาสตร์ คณะครุศาสตร์อุตสาหกรรมและวิทยาศาสตร์ สถาบันเทคโนโลยีพระจอมเกล้า วิทยาเขตธนบุรี
พ.ศ. 2519 แยกเป็น 3 ภาควิชา คือ ภาควิชาคณิตศาสตร์ , ภาควิชาฟิสิกส์ และ ภาควิชาเคมี  คณะครุศาสตร์อุตสาหกรรมและวิทยาศาสตร์ สถาบันเทคโนโลยีพระจอมเกล้า วิทยาเขตธนบุรี  และเปิดหลักสูตรวิทยาศาสตร์บัณฑิต โดยเน้นให้บัณฑิตมีความรู้ด้านวิทยาศาสตร์ควบคู่กับความรู้ด้านวิศวกรรมศาสตร์
พ.ศ. 2526 จัดตั้งภาควิชาจุลชีววิทยา คณะครุศาสตร์อุตสาหกรรมและวิทยาศาสตร์ สถาบันเทคโนโลยีพระจอมเกล้า วิทยาเขตธนบุรี และ ศูนย์เครื่องมือวิทยาศาสตร์เพื่อมาตรฐานและอุตสาหกรรม
พ.ศ. 2533 จัดตั้งเป็น คณะวิทยาศาสตร์ สถาบันเทคโนโลยีพระจอมเกล้าธนบุรี และจัดตั้งสำนักงานคณบดี
พ.ศ. 2533-2539 ได้ขยายหลักสูตรในระดับปริญญาโทในสาขาคณิตศาสตร์ประยุกต์ เคมีอุตสาหกรรม ฟิสิกส์ และจุลชีววิทยา เพิ่อเน้นงานวิจัยและพัฒนาที่สนองความต้องการของภาคอุตสาหกรรม
พ.ศ. 2540 เปิดสอนในสาขา เทคโนโลยีการอาหาร
โดย เรียงลำดับการจัดตั้ง ภาควิชา ดังนี้
พ.ศ. 2519  ภาควิชาคณิตศาสตร์  (เริ่มเปิดสอนในปี พ.ศ.2519)
พ.ศ. 2519  ภาควิชาฟิสิกส์          (เริ่มเปิดสอนในปี พ.ศ.2519)
พ.ศ. 2519  ภาควิชาเคมี            (เริ่มเปิดสอนในปี พ.ศ.2520)
พ.ศ. 2526  ภาควิชาจุลชีววิทยา   (เริ่มเปิดสอนในปี พ.ศ.2525)
หลักสูตร

ปัจจุบันคณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี เปิดสอนในระดับปริญญาตรี 11 หลักสูตร ปริญญาโท 11 หลักสูตร และปริญญาเอก 6 หลักสูตร นอกจากนี้คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี กำลังเร่งดำเนินการพัฒนาปรับปรุงหลักสูตรการเรียนการสอนและการวิจัย ในลักษณะเชิงบูรณาการ เพื่อเพิ่มคุณภาพและศักยภาพของบัณฑิต ให้สามารถสนองความต้องการของภาครัฐและถาคธุรกิจอุตสาหกรรม
ในแผนผังพัฒนาการศึกษาระดับอุดมศึกษา ฉบับที่ 9 คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี มีนโยบายดำเนินการจัดการศึกษาในระดับบัณฑิตศึกษาที่มุ่งเน้นงานวิจัยมากขึ้น รวมทั้งเปิดหลักสูตรระดับปริญญาตรีในสาขาที่ยังขาดแคลนและมีความต้องการสูง โดยคณะวิทยาศาสตร์ในปัจจุบัน มีหลักสูตรต่างๆ ให้เลือกมากมายดังนี้
| ภาควิชา | ระดับปริญญาตรี | ระดับปริญญาโท | ระดับปริญญาเอก |
| --- | --- | --- | --- |
| คณิตศาสตร์ เก็บถาวร 2011-08-30 ที่ เวย์แบ็กแมชชีน | หลักสูตรวิทยาศาสตรบัณฑิต  คณิตศาสตร์   สถิติ    วิทยาการคอมพิวเตอร์ประยุกต์ | หลักสูตรวิทยาศาสตรมหาบัณฑิต  คณิตศาสตร์ประยุกต์    วิทยาการคอมพิวเตอร์ประยุกต์   การสอนคณิตศาสตร์ | หลักสูตรวิทยาศาสตรดุษฎีบัณฑิต  คณิตศาสตร์ประยุกต์  |
| เคมี เก็บถาวร 2012-11-03 ที่ เวย์แบ็กแมชชีน   | หลักสูตรวิทยาศาสตรบัณฑิต  เคมี    เคมีอุตสาหกรรมและสิ่งแวดล้อม   | หลักสูตรวิทยาศาสตรมหาบัณฑิต  เคมี    เคมีอุตสาหกรรม    เคมีศึกษา | หลักสูตรวิทยาศาสตรดุษฎีบัณฑิต  เคมี |
| ฟิสิกส์ | หลักสูตรวิทยาศาสตรบัณฑิต  ฟิสิกส์    วัสดุนาโนและเทคโนโลยี | หลักสูตรวิทยาศาสตรมหาบัณฑิต  ฟิสิกส์    ฟิสิกส์ศึกษา    นาโนเทคโนโลยี | หลักสูตรวิทยาศาสตรดุษฎีบัณฑิต  ฟิสิกส์    นาโนเทคโนโลยี |
| จุลชีววิทยา เก็บถาวร 2011-03-26 ที่ เวย์แบ็กแมชชีน | หลักสูตรวิทยาศาสตรบัณฑิต  จุลชีววิทยา    วิทยาศาสตร์และเทคโนโลยีการอาหาร | หลักสูตรวิทยาศาสตรมหาบัณฑิต  จุลชีววิทยาอุตสาหกรรม    วิทยาศาสตร์การอาหาร | หลักสูตรวิทยาศาสตรดุษฎีบัณฑิต  วิทยาศาสตร์การอาหาร    วิทยาศาสตร์ชีวภาพ |
|  อื่นๆ | หลักสูตรวิทยาศาสตรบัณฑิต  หลักสูตรเชิงบูรณาการ   หลักสูตร Honors Program เน้นการศึกษาด้วยตนเอง การทำโปรเจกต์และวิจัย   | -  | -    |
โครงการเรียนรู้ร่วมอุตสาหกรรม

ลักษณะโครงการ

เป็นโครงการความร่วมมือด้านการศึกษาระหว่างผู้เชี่ยวชาญของภาคอุตสาหกรรม-นักศึกษา-คณาจารย์ คณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี เพื่อร่วมกันแก้โจทย์ของภาคอุตสาหกรรม โดยผู้เชี่ยวชาญจากภาคอุตสาหกรรมและคณาจารย์จะทำหน้าที่เป็นพี่เลี้ยง การเรียนรู้ร่วมอุตสาหกรรม เป็นวิชาเลือก 3 หน่วยกิต ของหลักสูตรระดับปริญญาตรี ที่เน้นการเรียนรู้ด้วยตนเองและการนำเสนอผลงาน โดยเปิดโอกาสให้นักศึกษา เลือกแหล่งเรียนรู้ หรือโจทย์ หรือหัวข้อโปรเจกต์ในลักษณะ : Project-based Learning (PBL) นักศึกษาจะใช้เวลาศึกษา เรียนรู้ วิเคราะห์ วิจัยร่วมกับภาคอุตสาหกรรม ได้ยาวนานไม่น้อยกว่า 4 เดือน
วัตถุประสงค์ / เป้าหมาย

1. ร่วมกับอุตสาหกรรมและหรือหน่วยงานภาครัฐที่มีลักษณะงานวิจัยผลิตบัณฑิตให้สอดคล้องกับการเปลี่ยนแปลงทางเทคโนโลยี (ปฏิบัติงานจริงในอุตสาหกรรม/หน่วยงานของรัฐที่มีลักษณะงานวิจัย) 

2. สร้างความสัมพันธ์ที่ดีกับภาคอุตสาหกรรม/หน่วยงานของรัฐที่มีลักษณะงานวิจัย ที่คณะวิทยาศาสตร์เชิญเข้าร่วมโครงการ 

3. หาโอกาสให้นักศึกษาทำ Project ร่วม หรือวิจัยร่วม เพื่อแก้ไขปัญหาของธุรกิจ อุตสาหกรรมและงานวิจัยในลักษณะสามมิติ (ผู้เชี่ยวชาญของธุรกิจ อุตสาหกรรม, นักศึกษา และอาจารย์ที่ปรึกษา) หรือเรียกว่า Project-based Learning 

4. เปิดโอกาสให้นักศึกษาได้เรียนรู้และรับทราบแนวโน้มของเทคโนโลยีใหม่ ๆ และหรือทราบความต้องการของธุรกิจ อุตสาหกรรมและงานวิจัยมากขึ้น 

5. เพิ่มโอกาสให้นักศึกษาได้ค้นหาตนเองว่าสนใจในอาชีพลักษณะใด
นักศึกษาคณะวิทยาศาสตร์ มหาวิทยาลัยเทคโนโลยีพระจอมเกล้าธนบุรี ได้อะไร

1. สามารถเลือกเรียนรู้ และหาประสบการณ์ได้จากการร่วมแก้โจทย์ของภาคอุตสาหกรรม 

2. มีโอกาสสัมผัสกับอุปกรณ์สมัยใหม่ และบรรยากาศสภาพแวดล้อมการทำงานในสภาพจริง 

3. ใช้ความรู้ ความสามารถ ศึกษา ค้นคว้าวิจัย สร้างผลงานและประสบการณ์ในลักษณะทำโปรเจกต์ (PBL) 

4. รับรู้ถึงแนวโน้มของอาชีพในอนาคตและมีโอกาสได้งานทันที
บริษัทและหน่วยงานที่เข้าร่วมโครงการ 

บจก.ทีโอเอ เพ้นท์ // บมจ. เอส วี โอ เอ (SVOA) // บริษัท ซีเกท เทคโนโลยี (ประเทศไทย) จำกัด // เวสเทิร์นดิจิตอล // บมจ.อุตสาหกรรมปิโตรเคมีคอลไทย(ทีพีไอ) // บริษัท กรุงเทพประกันภัยจำกัด (มหาชน) // กลุ่มวังขนาย // โครงการวิจัยฟิสิกส์และวิทยาก้าวหน้าสำนักงานปรมาณูเพื่อสันติ // บมจ.มูราโม้โต้ อิเล็กตรอน(ประเทศไทย) // บมจ.หลักทรัพย์จัดการกองทุนกรุงไทย // บมจ. เอ็ม วี ที คอมมิวนิเคชั่น จำกัด // บริษัท เทคโนโลยีสโตร์ จำกัด // ฮิตาชิ โกลมอล สตอเรจ เทคโนโลยี // บริษัท มินีแบ (ประเทศไทย) จำกัด // บริษัท เวอร์มา เทคโนโลยี จำกัด // บริษัท ออโต้อัลลาแอนซ์(ประเทศไทย) จำกัด // กรมการค้าภายในสำนักงานเลขานุการกรม // บริษัท ไทยแมกซ์เวลอิเลคทริก จำกัด // บริษัท ไทยคูลิ่งทาวเวอร์ จำกัด // บริษัท เดลต้า อิเลคโทรนิกส์(ประเทศไทย) จำกัด มหาชน // บริษัท เกียร์ แมนูแฟคเจอริ่ง จำกัด // บริษัท สยามคอมเพรสเซอร์อุตสาหกรรม จำกัด // หจก. นีวาเทคโนโลยี // บริษัท กรุงไทย คอมพิวเตอร์เซอร์วิสเซส จำกัด // บริษัท โปรเกรส ซอฟต์แวร์ จำกัด // ศูนย์เทคโนโลยีโลหะและวัสดุแห่งชาติ (MTEC) // Softsuite Co.,ltd. // บริษัท สยามสติลชินติเกต จำกัด // บริษัท ไทยเมทัลโพรเซสซิ่ง จำกัด //